b'\n_START_ARTICLE_\nLahden suurhalli\n_START_SECTION_\nHistoria\n_START_PARAGRAPH_\nRakentaminen toteutettiin Lahden kaupungin takauksella ja rakennuttamisesta vastasi silloin Lahden urheiluhalliyhdistys. _NEWLINE_Alun perin Suurhalliksi nimetty halli valmistui vuonna 1981. Vuonna 1994 valmistui arkkitehti Erik Liljebladin suunnittelema laajennusosa. My\xc3\xb6hemmin Suurhallin yhteyteen rakennettiin messulaajennus. Kaupungin omistukseen se siirtyi vastikkeetta vuonna 2007. Kaupunki myi hallikokonaisuuden Lahden Yrityskiinteist\xc3\xb6 Oy:lle vuonna 2010. Hallikokonaisuutta hallinnoi sama yritys t\xc3\xa4n\xc3\xa4kin p\xc3\xa4iv\xc3\xa4n\xc3\xa4, mutta ensin nimell\xc3\xa4 Lahden Hallit Oy ja nykyisin Spatium Toimitilat Oy -nimell\xc3\xa4. _NEWLINE_Katsomoon mahtui 4\xc2\xa0000 ihmist\xc3\xa4. Pukuhuoneita hallista l\xc3\xb6ytyi 8 kpl ja kaksi kahviota. Lis\xc3\xa4ksi hallissa oli useita neuvottelutiloja._NEWLINE_Suurhalli remontoitiin vuonna 2013, jolloin jalkapallokentt\xc3\xa4 jaettiin yl\xc3\xb6snostettavalla v\xc3\xa4lisein\xc3\xa4ll\xc3\xa4 kahtia ja halli muutettiin monipuoliseksi sis\xc3\xa4liikuntak\xc3\xa4ytt\xc3\xb6\xc3\xb6n. Lis\xc3\xa4ksi halliin rakennettiin pienempi\xc3\xa4 liikuntatiloja ja siirrett\xc3\xa4v\xc3\xa4t katsomot. Hallin remontointi ja laajennus maksoi noin 17 miljoonaa euroa. Samassa yhteydess\xc3\xa4 rakennettiin laajennus Lahti Hallin yhdist\xc3\xa4miseksi messuhalliin ja hallit saivat uudet nimet._NEWLINE_Urheilutoimijoiden lis\xc3\xa4ksi halleja k\xc3\xa4ytt\xc3\xa4v\xc3\xa4t Lahden Messut Oy ja Catering-toimija, joka pit\xc3\xa4\xc3\xa4 tiloissa ravintolaa. Lahti Hallin alakerrassa on monipuoliset ja muunneltavat kokoustilat 10-700 henkil\xc3\xb6lle._NEWLINE_Lahti Energia Oy, Spatium Toimitilat Oy sek\xc3\xa4 hallin suurimpiin k\xc3\xa4ytt\xc3\xa4jiin lukeutuva Lahti Basketball sopivat syksyll\xc3\xa4 2017 yhteisty\xc3\xb6st\xc3\xa4, jonka my\xc3\xb6t\xc3\xa4 suurhallin nimi muuttui Lahti Energia -areenaksi. Halli otettiin k\xc3\xa4ytt\xc3\xb6\xc3\xb6n uudennimisen\xc3\xa4 sunnuntaina 8. lokakuuta Lahti Basketballin peliss\xc3\xa4.'